የህዳሴ ግድብን በተቀመጠለት ጊዜ ማጠናቀቅ ቀዳሚው ተግባር ነው – ጠ/ሚ አብይ አሕመድ
ጠቅላይ ሚኒስትር ዶክተር አብይ አሕመድ እና ምክትል ጠቅላይ ሚኒስትር አቶ ደመቀ መኮንን በተገኙበት የታላቁ የኢትዮጵያ ህዳሴ ግድብን ወቅታዊ አቋም የሚቃኝ ግምገማ በተለያዩ ኮሚቴዎች ቀርቧል፡፡ጠቅላይ ሚስትር አብይ አህመድ በዚህ ወቅት እንደተናገሩት በተቀመጠለት የጊዜ ሰሌዳ ግድቡን ማጠናቀቅ ቅድሚያ ትኩረት የሚሰጠው ጉዳይ ነው ብለዋል፡፡በተጨማሪም የህዳሴ ግድብ የሶስትዮሽ ድርድር እና የአባይ ተፋሰስ ትብብር ማዕቀፍን በተመለከተ ግምገማ መደረጉ ተገልጿል፡፡የፕሮጀክቱ ሥራ አስኪያጅ ኢንጂነር ክፍሌ የፕሮጀክቱ የሲቪል ምህንድስና ሥራው 83 በመቶ፣ የኤሌክትሮ ሜካኒካል ሥራው 25 በመቶ፣ የብረታ ብረት ሥራው 13 በመቶ በአጠቃላይ ፕሮጀክቱ ክንዋኔ 66 በመቶ መድርሱን ገልፀዋል።በፕሮጀክቱ መዘግት የተነሣ የዋጋ ንረት በማጋጠሙ መጀመሪያ ከታቀደው በላይ ከተመደበለት በጀት እስከ አሁን 98 ነጥብ 7 ቢሊየን ብር መፍጀቱ ተነግሯል፡፡ 